NY

21.1.1 nya-

kiugo kĩongagĩrĩrwo mbere wa ciugo ingĩ kũhe mũndũ-wa-nja maũthĩ maringaine na ũndũ ũcio mũhano: nyarũirũ nĩ mũirĩtu mũirũ

21.1.2 nyaaga 

hurunjũka

21.1.3 nyaciara 

nyina wa mũthuri ũrĩa ũkũhikĩtie

21.1.4 nyaga

nyoni ĩ magũrũ maraya na ngingo ndaya ĩikarga werũ-inĩ na ndĩũmbũkaga; thũmbĩ; ũkaru

21.1.5 nyagacũ 

mũtumia mũte nĩ mũrũme agatuĩka kĩmene

21.1.6 nyaka 

nyarara 

21.1.7 nyama 

kĩĩga kĩororo gĩkoragwo kĩũmbĩte mwĩrĩ wa ciũmbe irĩa irĩ mahĩndĩ 

21.1.8 nyama nyamu 

ĩthiaga ũtukũ ĩ mũting'oe mũtungu na rũrĩmĩ rũraihu yenjaga marima ĩkarĩa mũthũa

21.1.9 nyamaria

agithia thayũ na ũndũ wa gũthĩnia

21.1.10 nyamũ 

ciũmbe irĩithagio nĩ andũ kana igetũũria, irĩa ihotaga gũthiĩ ikoima handũ hamwe kinya harĩa hangĩ na irĩaga, igathĩa irio mĩĩrĩ yacio ĩkahũthĩra kĩrĩa ĩrabatara na ĩgate gĩko; kĩndũ Kĩngeretha "thing"

21.1.11 nyange 

mũhĩriga wa nyoni njerũ ĩ magũrũ maraya Aĩdea aĩba

21.1.12 nyarara 

hũthia; aga gũtĩa; mena

21.1.13 nyarare 

ĩ nyararĩtwo

21.1.14 nyarari 
mũirĩtu mũthaka mũno

21.1.15 nyarira 

gwĩka kĩndũ kana mũndũ maũndũ moru ma ũnũhi; thũkangia

21.1.16 nyarĩrĩ 

mwena wa igũrũ wa kũgũrũ ũrĩa ũtarangaga thĩ thutha wa ciara cia magũrũ

21.1.17 nyarũme 

mũrũ wa nyina na maitũguo

21.1.18 nyarũrũng'a 

ithaga rĩthondeketwo na tũmĩrĩnga tuohagĩrĩrwo nĩ andũ-a-nja thũng'wa tũkagamba makinyũkia

21.1.19 Nyaya

kĩeya kũamũre kĩa mũgũnda

21.1.20 Nyaya

mũkũikũ wa matuĩka thĩinĩ wa rũgano

21.2.1 nyegerera 

tũthundo tũnini tũgĩaga mwĩrĩ wa mũndũ handũ hamwe twĩ tũingĩ

21.2.2 nyeki 

mũmera wĩkũragia kana ũkahandwo ũgatamba thĩ ũnyitanĩte ũkoragwo na rũnyaga rwa nyeni mũhano: ngonda na kĩgombe nĩ mĩhĩrĩga ya nyeki
21.2.3 Nyene

Ngai 

21.2.4 nyeni 

rũnyaga 

21.2.5 nyeni 

mathangũ ma mĩmera marĩa mangĩrĩka nĩ andũ ta irio

21.2.6 nyenje 

gatambi ga gĩtĩĩri kaingĩ konekaga nyũmba cia andũ karĩaga rũitĩki

21.2.7 nyenya 

nyarara

21.2.8 nyeta 

ng'eta

21.3.1 nyiha 

korwo ũtarĩ mũnene; korwo itarĩ nyingĩ nyika gĩa nganja; aga kũiganĩra; mena

21.3.2 nyika

21.3.3 nyira

21.3.4 nyima 

kiugo gĩa kuuga kana kwĩra mũndũ ndagakũhe kĩndũ mũhano: ũra nyima irio nĩkĩ na ndĩ mũhũtuĩ

21.3.5 nyina

mũciari mũndũ-wa-nja wa mũndũ ũngĩ

21.3.6 nyinyi 

nini

21.3.7 nyira 

nogio nĩ kĩndũ nĩ gũkĩhũthĩra mũno

21.3.8 nyita 

gwata kĩndũ na moko kana ũkĩhũthĩra kĩndũ kĩngĩ; taũkwo nĩ ũndũ; mũtego kũgwatia kĩndũ

21.3.9 nyitia 

rũmia kĩndũ gĩa kuoha nyitio kĩndũ kĩrohwo kuohwo gĩkarũmio

21.3.10 nyitĩro 

handũ hathondeketwo kana heigĩte ũndũ no hanyitĩke; mũnyito

21.4.1 nyoko

mũndũrũme mũthaka mũno; ũthaka

21.4.2 nyondo 

kiĩga kĩrĩa andũ-a-nja na nyamũ cia nga ciongithagia ciana iria

21.4.3 nyongerera 

kiugo gĩa kũũria mũndũ akũnengere kĩndũ kingĩ harĩ kĩrĩa wĩnakĩo; marĩhi marĩa andũ maheagwo igũrũ rĩa marĩa mabatiĩ kũrĩhwo

21.4.4 nyongi 

mwana ũronga; mũndũ wũikaraga ehokete aciari ake ta atari agimara

21.4.5 nyongo 

kĩĩga gĩkoragwo mwĩrĩ-inĩ wa andũ na nyamũ imwe kĩrĩa gĩitaga maĩ marũrũ mũno ma gũteithia gũthĩa irio

21.4.6 nyoni 

nyamũ irĩa irĩ njoya na mĩkanye

21.4.7 nyori 

njũgũma

21.4.8 nyoroka 

korwo hatarĩ hangarata

21.4.9 nyororo 

mũkanda ũthondeketwo na igera ikũnjĩtwo igacoka ikagathĩkanio

21.4.10 nyororoka 

tenderũkĩra handũ hatarĩ hangarata

21.4.11 nyota 

ĩrirĩria kũnyua maĩ;ĩrirĩria ũndũ mũna

21.4.12 nyotu

ĩ na nyota wa maĩ

21.5.13 nyua

meria kĩndũ gĩtweku gĩthiĩ nda;ĩkĩra maguta indo irĩa ihũthagĩra maguta kũruruma; kĩndũ kũguucia kĩndũ gĩtweku gĩkaihũgio nĩkĩo

21.5.14 nyua

kiugo gĩa gũtarĩria werũ kuga kĩna nĩ kĩerũ biũ mũhano:mũthuri ũcio ti mũirũ ona hanini, nĩ mwerũ nyua ; kiugo gĩa gũtarĩria atĩ kĩndũ kĩna nĩ kĩerũ ti gĩkũrũ ona atĩa mũhano: kanja aragũrire ngari njerũ nyua kuma nduka 21.5.15 nyuga

ina; kũya rwĩmbo

21.5.16 nyugĩkia

thirĩkia

21.5.17 nyugo 

kĩnyugo 

21.5.18 nyũkwa 

mũciari mũndũ-wa-nja wa mũndũ ũrĩa ũrarĩria

21.5.19 nyuma 

nyima; kiugo gĩa kuuga nĩwakorwo wehera handũ hana mũhano: nyuma gwaku no ndinagũkora; kiugo gĩa kuuga kũrĩa kana ũrĩa ũgũikaire ũndũ mũna ũgĩkĩka mũhano: nyuma nyũmba ũgĩtana

21.5.20 nyũmba 

gĩikaro kĩa mũtumia; rũciaro rwa mũtumia mũhano: nyũmba ya Mũmbi; mwako wa gũtũrwo nĩ andũ

21.5.21 nyumĩrĩra 

mũthia-inĩ wa handũ kana njĩra harĩa ĩnyitanaga na ĩngĩ

21.5.22 nyũmĩrĩria 

ĩkĩra mũndũ ũndũ wa gũtũma agĩe na hinya ngoro

21.5.23 nyũmũ 

kĩndũ gĩtarĩ maĩ; kĩndũ kĩahihinywo gĩtingĩmondoka kana gĩatũrĩke na ũhũthũ nyungu

21.5.24 nyũngũ 

kĩndũ kĩriku kĩumbitwo na rĩũmba gĩa kũrugĩra gĩkagĩrwo irio gĩkaigĩrĩrwo mwaki-inĩ nĩguo irio icio ihĩe; nyũngũ ya mwana kĩĩga kĩa andũ-a-nja na nyamũ cia nga harĩa mwana areragĩrwo atanaciarwo

21.5.25 nyuranyura 

kĩenyũ kĩa njata kana mahiga marĩa makoragwo igũrũ kĩgwĩte gũkũ thĩ

21.5.26 nyũrũria 

arĩria mũndũ kana ũmwĩke maũndũ tarĩ kũmũgathĩrĩria no ũrenda aigue ũũru mũhano: arũnyũrũririe mũka akĩmwĩra atĩ irio ciake nĩ cia gĩkĩro o rĩrĩa aramenyaga atĩ irarĩ njũru

21.5.27 nyũrũrũka

therera kuma handũ hainamu

21.5.28 nyũtũ

nyamũ ndĩa nyama ya gĩthaka ĩ mĩcora maitho-inĩĩhana tarĩ maithori na ĩrĩ ihenya mũno

21.6.1 nywa 

nyua